*На основу члана 5. Одлуке о награђивању талентованих студената поводом Дана општине (''Службени лист општине Прибој'', бр. 7/18), Општинско веће општине Прибој, на седници одржаној дана 20.12.2024. године, расписало је*

***КОНКУРС******ЗА ДОДЕЛУ НАГРАДА ТАЛЕНТОВАНИМ СТУДЕНТИМА******ПОВОДОМ ДАНА ОПШТИНЕ ПРИБОЈ***

***УСЛОВИ ЗА ОСТВАРИВАЊЕ ПРАВА НА НАГРАДУ***

***ЗА ТАЛЕНТОВАНЕ СТУДЕНТЕ***

***Општи услови***

*Право на доделу новчане награде за талентоване студенте, у складу са Одлуком о награђивању талентованих студената поводом Дана општине, имају студенти високошколских установа чији је оснивач Република Србија, који су уписани први пут у текућој школској години на студије првог или другог степена, чије се школовање финансира из буџета Републике Србије и који имају држављанство Републике Србије.*

***Посебни услови***

*Право на доделу новчане награде за талентоване студенте има студент који:*

1. *је студент најмање III (треће) године основних академских студија, односно који је остварио 120 ЕСП бодова (на основним академским студијама), или је студент мастер академских студија;*
2. *је током студирања остварио просечну оцену најмање 9,00;*
3. *је у континуитету уписивао године студирања на терет буџета Републике Србије;*
4. *има пребивалиште на територији општине Прибој најмање последњих 5 (пет) година;*
5. *није у радном односу.*

***Критеријуми за утврђивање редоследа***

*Редослед кандидата за талентоване студенте утврђује се на основу:*

* *године студија*
* *оствареног успеха током претходних студија*

*Број бодова који кандидат остварује на основу уписа у одговарајућу годину студија је:*

* *за уписану III годину основних академских студија, после остварених 120 ЕСП бодова, 2 (два) бода*
* *за уписану IV годину основних академских студија , после остварених 180 ЕСП бодова, 3 (три) бода*
* *за уписану V годину интегрисаних академских студија, после остварених 240 ЕСП бодова, 4 (четири) бода*
* *за уписану VI годину интегрисаних академских студија, после остварених 300 ЕСП бодова, 5 (пет) бодова*
* *за уписану I годину мастер академских студија, после остварених 180 ЕСП бодова, 3 (три) бода*
* *за уписану I годину мастер академских студија, после остварених 240 ЕСП бодова, 4 (четири) бода*
* *за уписану II годину мастер академских студија после остварених 240 ЕСП бодова, 4 (четири) бода*

*Успех остварен у току претходних студија исказује се бројем бодова у висини просечне оцене свих положених испита током студирања (од 9,00 до 10 бодова), заокружен на две децимале.*

*Кандидати се рангирају према збиру броја бодова остварених по основу успеха оствареног током претходних студија и броја бодова који су остварили уписом у одговарајућу годину студија.*

*У случају да један или више кандидата остваре исти број бодова, а да су испод прописаног броја за награђивање, предност има кандидат који је остварио већи број бодова по основу година студија.*

***Пријава***

*Заинтересовани студенти могу поднети пријаву у слободној форми. Пријава треба да садржи :*

* *кратку биографију са личним подацима*
* *доказе о испуњености услова*

*Као докази о испуњености услова морају бити поднете исправе издате од стране надлежних органа и установа:*

* *уверење о пребивалишту или својеручно потписана изјава о сагласности како би орган могао извршити увид, прибавити и обрадити податке о којима се води службена евиденција,*
* *уверење да се студент налази на евиденцији Националне службе за запошљавање, односно доказ о основу здравственог осигурања студента, или својеручно потписана изјава о сагласности како би орган могао извршити увид, прибавити и обрадити податке о којима се води службена евиденција,*
* *уверење факултета о уписаној години студија и статусу студента на буџету,*
* *уверење факултета о свим положеним испитима и оствареној просечној оцени током студирања, с тим да чињеница да су положени сви испити из претходне године студија мора бити исказана као остварених 60 ЕСП бодова.*

*Пријава се може поднети поштом или непосредно у писарници Општинске управе Прибој , у року од 15 (петнаест ) дана од дана објављивања конкурса .*

***Поступак избора***

*Након истека рока за подношење захтева Општинска управа ће, у року од 10 дана од дана истека рока за подношење захтева, сачинити Предлог прелиминарне ранг листе о додели награда за талентоване студенте и исту доставити Општинском већу општине Прибој на утврђивање.*

*Општинско веће општине Прибој ће у року од 7(седам) дана исту утврдити и објавити на званичној интернет страници општине Прибој.*

*Сваки кандидат има право приговора на Прелиминарну ранг листу у року од 8(осам ) дана од дана објављивања Прелиминарне ранг листе на званичној интернет страници општине Прибој.*

*Кандидат приговор подноси Општинском већу општине Прибој.*

*Приговор мора бити образложен, односно уз њега мора бити достављена одговарајућа документација.*

*Општинско веће општине Прибој ће размотрити приспеле приговоре најкасније у року од 10 (десет) дана од дана истека рока за подношење приговора, утврдиће Коначну ранг листу и исту објавити на званичној интернет страници општине Прибој. Општинско веће општине Прибој ће приликом утврђивања Коначне ранг листе донети и Одлуку о додели новчаних награда талентованим студентима поводом Дана општине.*

***Исплата награда***

*Номинални износ новчане награде утврдиће Општинско веће општине Прибој, у оквиру средстава уврђених буџетом општине.*

*Конкурс објавити на званичном сајту општине Прибој (www.priboj.rs).*

***ОПШТИНСКО ВЕЋЕ ОПШТИНЕ ПРИБОЈ***

***02 број:67-20 од 20.12.2024. године***

 ***ПРЕДСЕДНИК ОПШТИНЕ***

 ***Лазар Рвовић, дипл. правник***